**AIŠKINAMASIS RAŠTAS**

**PRIE SAVIVALDYBĖS TARYBOS sprendimo „ Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-70 „dėl KLAIPĖDOS MIESTO SAVIVALDYBei skirtų Mokinio krepšelio lėšų paskirstymo ir naudojimo tvarkos aprašo patvirtinimo“ pakeitimo“**

**projekto**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2012 m. kovo 29 d. sprendimą Nr. T2-70 „Dėl Klaipėdos miesto savivaldybei skirtų mokinio krepšelio lėšų paskirstymo ir panaudojimo tvarkos aprašo patvirtinimo“ ir jį išdėstyti nauja redakcija atsižvelgiant į pakeitimus patvirtintus Lietuvos Respublikos Vyriausybės 2014 m. rugpjūčio 20 d. nutarimu Nr. 812 „Dėl Lietuvos Respublikos Vyriausybės 2001 m. birželio 27 d. nutarimo Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ pakeitimo“.

Pagrindinis teikiamo sprendimo projekto tikslas – mokinio krepšelio lėšų naudojimo paskirtį suderinti su teisės aktais;

Uždavinys – patikslinti pasikeitusias mokinio krepšelio tvarkos aprašo nuostatas.

**2. Projekto rengimo priežastys ir kuo remiantis parengtas sprendimo projektas**

2.1. Šio sprendimo projekto aprašo pakeitimai yra būtini dėl Lietuvos Respublikos Vyriausybės 2014 m. rugpjūčio 20 d. nutarimu Nr. 812 pakeistos Mokinio krepšeliolėšų apskaičiavimo ir paskirstymo metodikos (toliau – MK metodika) kai kurios sąvokos:

1) MK metodikoje pakeista sąvoka, neformaliojo vaikų švietimo programoms finansuoti, vietoje buvusios neformaliajam švietimui, papildančiam bendrąsias pradinio, pagrindinio ir vidurinio ugdymo programas,

2)siekiama paskatinti neformalųjį vaikų švietimą. Nutarimo projekte siūloma nustatyti, kad savivaldybės turi panaudoti 100 procentų MK šiam tikslui skirtų lėšų (Metodikos 10 p),

3) panaikinta nuostata dėl mokinio krepšelio lėšų perskirstymo, kai mokiniai migruoja tarp Klaipėdos miesto savivaldybės mokyklų ir kitų steigėjų mokyklų.

2.2. Sprendimo aprašo pakeitimai patikslina MK metodikoje savivaldybei skirtų 6 procentų lėšų naudojimo tvarką:

1) numatyti MK lėšų skyrimo tvarką neformaliojo vaikų švietimo įstaigoms, kurių teises ir pareigas įgyvendina Klaipėdos miesto savivaldybės taryba bei kitiems neformaliojo vaikų švietimo teikėjams,

2) nurodyta, kad įstaigos, vykdančios neformalųjį vaikų švietimą, skirtas lėšas naudoja mokinio krepšelio metodikoje numatytoms mokymo reikmėms,

3) patikslinta, kad savivaldybės MK lėšų dalis, kuri skiriama egzaminams administruoti ir vykdyti, išeitinėms išmokoms ir kitoms su darbo santykiais susijusioms išmokoms ir kompensacijoms mokėti dėl mokyklų struktūros pertvarkos, švietimo įstaigos reorganizavimo ar likvidavimo, perskirstoma savivaldybės administracijos direktoriaus įsakymu.

**3. Kokių rezultatų laukiama**

Bus aiškiau reglamentuotas Klaipėdos miesto savivaldybei skirtų mokinio krepšelio lėšų planavimas, naudojimas ir paskirstymas.

**4. Sprendimo projekto rengimo metu gauti paaiškinimai ir specialistų vertinimai.**

Rengiant sprendimo projektą buvo diskutuojama su Ugdymo ir kultūros departamento Švietimo skyriaus vedėju dėl siūlomų pakeitimų ir tikslinimų. Į pasiūlymus ruošiant sprendimo projektą buvo atsižvelgta.

Kitų specialistų neigiamų vertinimų negauta.

**5. Išlaidų sąmatos, skaičiavimai, reikalingi pagrindimai**

Klaipėdos miesto savivaldybei 2014 metams buvo skirta 101832 tūkst. Lt mokinio krepšelio lėšų tai yra 3348 Lt vienam sutartiniam mokiniui, 2015 metams planuojama 102115 tūkst. Lt mokinio krepšelio lėšų – 3363 Lt (974 Eur pagal MK metodiką) vienam sutartiniam mokiniui.

**6. Lėšų poreikis sprendimo įgyvendinimui**

Iš Savivaldybės biudžeto papildomų asignavimų nereikės.

**7. Galimos teigiamos ar neigiamos sprendimo priėmimo pasekmės**

Teigiamos pasekmės – tvarkos aprašas atitiks teisės aktų reikalavimus.

Neigiamų pasekmių nenumatoma.

PRIDEDAMA:

1. Teisės aktų, nurodytų sprendimo projekto įžangoje, išrašai, 10 lapų.

2. Klaipėdos miesto savivaldybės tarybos 2013 m. lapkričio 28 d. sprendimas Nr. T2-287 „Dėl Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo patvirtinimo“ pakeitimo“ lyginamasis variantas, 5 lapai.

.

Skyriaus vedėja Jolanta Ceplienė